ทองคำปิดร่วง 5.6 ดอลล์
สัญญาทองคำตลาดนิวยอร์กปิดลบ5.6 ดอลล์ ได้รับแรงกดดันจากการแข็งค่าของสกุลเงินดอลลาร์สหรัฐ
30 มี.ค. 2555

สัญญาทองคำตลาดนิวยอร์กปิดลบ5.6 ดอลล์ ได้รับแรงกดดันจากการแข็งค่าของสกุลเงินดอลลาร์สหรัฐ 
สัญญาทองคำตลาด COMEX (Commodity Exchange) ส่งมอบเดือนมิ.ย.ร่วงลง 5.6 ดอลลาร์ หรือ 0.34% ปิดที่ 1,654.9 ดอลลาร์/ออนซ์
ทั้งนี้ การร่วงลงของตลาดการเงิน อันเนื่องมาจากหลากหลายปัจจัยนั้น ได้ส่งผลกระทบต่อบรรยากาศการซื้อขายในตลาดทองคำด้วย โดยเมื่อคืนนี้ดัชนี S&amp;P 500 และดัชนี Nasdaq ปรับตัวลดลง ขณะที่ราคาน้ำมันดิบ WTI ร่วงลงกว่า 2%
นอกจากนี้ การพุ่งขึ้นของสกุลเงินดอลลาร์สหรัฐยังเป็นอีกปัจจัยที่ฉุดสัญญาทองคำร่วงลงด้วย โดยดัชนีดอลลาร์ (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ ดีดตัวขึ้น 0.08% แตะที่ 79.19 จุด